（2019年海淀期末）

一、阅读下面文言文，完成7-11题。（共18分）

　　五年时，某送别介卿【1】于洪州。黄生年十四五，在舟中出入吾二人之间，与众童子无异。其时，从介卿于淮南，至者独言黄生敏且勤，自此，黄生之能浸浸闻。至介卿之门者，归，莫不爱其为人，而异其业之进。介卿以书抵黄生之亲，亦骤称之。于是黄生之里人皆叹其善自致，而畏且慕之。其大父【2】虽已老，其母虽久寡居，闻黄生之进如此，虽在千里之外，犹朝夕侍其旁也；虽书信岁不过三四至，犹朝夕与之上下语也。非特如是也，其喜殆甚于朝夕侍其旁，朝夕与之上下语也。何则？黄生在其家，无以异于众童子，一出而得大贤为之依归，遂以能闻于人，为其大父与母者，其独能勿喜乎？其不愈于朝夕侍其旁，朝夕与之上下语乎？予闻之亦喜甚。

而予自洪州归，虽其身去介卿之侧，其心焦然，食息坐作，无顷焉不在介卿也。至于今且三年。然日孜孜念之，凡询介卿之事于人，虽奴隶贱人加详焉。于奴隶贱人犹然，况衣冠降登，洁然为士者乎？况吾介卿朝夕所与居，教诲而称之者乎？故闻黄生之归也，日企而望之，庶乎其来视我也。

居一日，黄生来。望其表，其步趋之节，揖让之容，固有似乎介卿者。入而视其色，听其言，其气愉愉而其音淳淳，不似乎介卿者少矣；其学其归，得之乎介卿何多也。间而省其书，则又如出诸介卿之手。问介卿之事，皆能道其远者、大者焉。甚矣！黄生之似吾介卿也。吾得之，废食与寝而从之。吾喜也，惟恐其去我，而尚恨其来之不早也。嗟乎黄生，岂特一时慰我也！于是知

介卿之德，入人之深、化人之速也如此，使得其志于天下，何如哉？

以从介卿于淮南者数人较之，不人人皆然，而黄生独然，则又知黄生之所自致者亦荦荦【3】绝众，使坚且久，其所至如何哉？因介卿之教诲、黄生之自致而思乎人莫不欲有立，然而有贤父兄之渐泽，而卒不入于善者，其自反于心如何也？亦思介卿之道德，于今为大备，而黄生为日进，独予断然不一二备而不尺寸进，比其少之时缺且忘者众矣，其自愧于心如何也？以心之愧也，则欲重警戒自修。是介卿之教不独裕于黄生，黄生之自致不独裕于己，而皆有以及予也，其喜不又多乎？

（取材于曾巩《喜似赠黄生序》）

注释：【1】介卿：即王安石，字介甫。【2】大父：祖父。【3】荦荦：卓越。

7．下列对句中加点词语的解释，不正确的一项是（3分）

①亦骤称之 骤：强烈

②而畏且慕之 畏：敬服

③其喜殆甚于朝夕侍其旁 殆：大概

④虽其身去介卿之侧 去：离开

⑤庶乎其来视我也 庶：希望

⑥其步趋之节 节：关键

⑦而尚恨其来之不早也 恨：遗憾

⑧因介卿之教诲 因：通过

A．①⑥ B．②⑤ C．③④ D．⑦⑧

8．下列对“黄生在其家”中的“其”指代内容的理解，正确的一项是（2分）

A．王安石 B．黄生 C．曾巩 D．众童子

9．下列对文中语句的理解，不正确的一项是（3分）

A． 黄生之能浸浸闻

黄生能够渐渐被人知道

B． 而异其业之进

而且为黄生学业长进感到惊奇

C． 甚矣！黄生之似吾介卿也

 黄生和我的好友介卿太像了

D． 是介卿之教不独裕于黄生

这样看来介卿的教诲不只是对黄生有益处

10．将下面句子译为现代汉语。（4分）

虽书信岁不过三四至，犹朝夕与之上下语也。

11．文中写到“予闻之亦喜甚”“吾喜也”“其喜不又多乎”，一个“喜”字贯穿全篇。请根据文章内容，概括回答作者“喜”的原因。（6分）

2019东城期末

二、阅读下面文言文，完成6—10题。（共20分）

王玄谟①北伐之必败也，弗待沈庆之以老成宿将见而知之也；今从千余岁以下，由其言论风旨而观之，知其未有不败者也。文帝曰：“观玄谟所陈，令人有封狼居胥意。”坐谈而动远略之雄心，不败何待焉？

兵之所取胜者，谋也、勇也，二者尽之矣。以勇，则锋镝雨集车驰骑骤之下，一与一相当，而后勇怯见焉。以言说勇者，气之浮也，侈于口而馁于心，见敌而必奔矣。若谋，则疑可以豫筹者也。而豫筹者，进退之大纲而已。两相敌而两相谋，扼吭抵虚，声左击右，阳进阴退之术，皎然于心目者，皆不可恃前定以为用。唯夫呼吸之顷，或敛、或纵、或虚、或实，念有其萌芽，而机操于转眄。非凝神聚气以内营，则目荧而心不及动，辨起而智不能决。故善谋者，未有能言其谋者也。指天画地，度彼参此，规无穷之变于数端，而揣之于未事，则临机之束手，瞀于死生而噤无一语也，必矣。

玄谟之勇，大声疾呼之勇也。其谋，画衾扪腹之谋也。是以可于未事之先，对人主而拄笏掀髯，琅琅惊四筵之众。今亦不知其所陈者何如，一出诸口，一濡之笔，而数十万人之要领已涂郊原之草矣，况又与江、徐文墨之士相协而鸣也哉！

薛安都之攻关、陕而胜也，鲁方平谓安都曰：“卿不进，我斩卿，我不进，卿斩我。”流血凝肘而不退，兵是以胜。武陵王骏之守彭城而固也，张畅谓江夏王义恭曰：“若欲弃城，下官请以颈血污公马蹄。”骏听之，誓与城存亡，城是以全。由此观之，拓拔氏岂果有不可当之势哉？勇奋于生死之交，谋决于安危之顷，武帝②之所以灭慕容、俘姚泓，骂姚兴而兴不敢动，夺拓拔嗣之城以济师而嗣不敢遏，亦此而已矣。皆玄谟所引以自雄者，而心妄度之，目若见之，口遂言之，反诸中而无一虚静灵通之牖，以受情势之变，而生其心。则事与谋违，仓皇失措，晋寇以屠江、淮，不待智者而早已灼见之矣。

言兵者必死于兵，听言而用兵者，必丧其国。赵括之所以亡赵，景延广之所以亡晋，一也。有国家者，亟正以刑可也。但废不用，犹且著为论说以惑后世，而戕民于无已。《易》曰：“弟子舆尸③。”坐而论兵者之谓也。

（取材于王夫之《读通鉴论》）

注释：①王玄谟：南朝刘宋将领。元嘉二十七年，宋文帝刘义隆发动北伐，命王玄谟率军讨伐北魏拓拔氏。沈庆之、薛安都、武陵王刘骏等人也参与。②武帝：宋文帝之父，曾两次北伐。③弟子舆尸：形容大败之状。

6．下列对句中加点词语的解释，不正确的一项是（3分）

①以勇 以：就……而论

②侈于口而馁于心 馁：丧失勇气

③皎然于心目者 皎然：清楚明白的样子

④则目荧而心不及动 荧：眩惑，迷惑

⑤而数十万人之要领已涂郊原之草矣 要领：统帅

⑥而心妄度之 度：预测

⑦赵括之所以亡赵 所以：……的凭借

⑧而戕民于无已 无已：无休止

A．①⑧ B．②④ C．③⑥ D．⑤⑦

7．下列对文中语句的理解，不正确的一项是（3分）

A．若谋，则疑可以豫筹者也

至于谋略，或许是可以预先筹划的

B．机操于转眄

在转眼之间机械操作

C．规无穷之变于数端

（把战争）无穷的变化谋划为几种方案

D．不待智者而早已灼见之矣

不用等明智的人(预测)，就早已经看明白了

8．根据文意，下列理解和分析，不正确的一项是（3分）

A．王夫之认为宋文帝受了王玄谟陈词的煽动，贸然北伐无疑是自取失败。

B．在王夫之看来，战场情况很复杂，事先确定的临敌谋略并不完全适用。

C．王玄谟的勇气只是浮于表面，嘴上说得多，一旦遇到实战就仓皇失措。

D．王玄谟北伐前在朝中语惊四座，颇具气势地与江、徐等文墨之士辩论。

9．将下面语句译为现代汉语。（5分）

①谋决于安危之顷

②亟正以刑可也

10．根据要求作答。（6分）

①写出文章中能作为中心论点的一个句子。

②文章第四段引用了多个战例，请结合全文简述其用意。